SPADA LI MASTURBACIJA U PROSTOR BLUDXOSTI? 


Dr. Jordan Kimičić 


Ovaj casus dolazi iz istog izvora iz kojega je potekao prvi casus o 
moralu(?) predbračnog života. Nalazi se na istom mjestu u SVESCIMA. 
Ponovno se pred naše čitaoce iznosi pitanje masturbacije (ipsacije ili 
spolnog samozadovoljenja). Odlazna je nauka: načelo primata ljubavi po 
kategoriji partnerstva. Izvodeći iz toga daljnje zaključke, pisac poziva 
da se nastoji ukloniti opasna asocijacija ljubavi i spolnosti s grijehom 
i krivnjom. Sto treba reći o masturbaciji? Ako promatramo ovoga ili 
onoga, ovu ili onu u ovom konkretnom činu masturbacije, moramo taj 
postupak diskvalificirati kao egoizam, postupak protiv ljubavi, jer pri 
tome nema partnera naslade. Taj je akt protivan ljubavi. Dapače, 
piše pisac, taj postupak i s kršćanskog gledišta mora biti diskvalifici* 
ran, jer uključuje neku autoerotičku fiksaciju, a zbog takvog stava 
mogu doći u pitanje budući partnerski odnosi. Radi li se o bolesnom 
stanju? Pisac smatra, da osim nenormalnih tipova, počinitelj postaje 
svjestan nekih elemenata slobode. Svakako, ne radi se o nekoj pornei 
ili bludnosti, nego o manjku ljubavi i drugarstva. Počinitelj je ili bo¬ 
lesnik ili egoist (SVESCI, 1970, br. 17—18, str. 66—72). 

Odgovor 

Evo nam i opet ponavljanje izmišljenih, samovoljnih fantazijskih 
predočivanja seksualnog morala i to na vrlo delikatnim područjima, 
među kojima se nalazi i područje masturbacije ili spolnog samoza¬ 
dovoljenja. O tome sam pisao u ZNANOSTI SPASENJA, Zagreb 1969, 
br. 40 sL, mnogo opširnije u BS, 1965, sv. II, 263—69; 1968, sv. 3—4, 
str. 354—361. 

U pravom smislu riječi teolog-moralist ne bi smio niti uzeti u obzir 
članak ovakva sadržaja, jer pisac dokazuje da s moralkom nema 
ozbiljne veze, nego da stvara krive idejne spojeve protiv svih pravila 
znanstvene asocijacije. Postavlja naglavce osnovne teze kršćanske moral- 
ke ukoliko je ona baština vjekova i stopostotno zajedničkog naučavanja 
ozbiljnih moralista. Pisac se ne smućuje zbog toga, a s njim se ne zbu¬ 
njuju ni izdavači članka. Ne nalaze li se oni onkraj dobra i zla? 

Kao što je rečeno u prošlom casusu, Bleistein nastoji izbrisati 
grijeh porneije iz popisa grijeha, bez obzira na to što kršćanstvo u 
svom popisu grijeha drži i taj grijeh u raznim njegovim varijantama, 
tj. u preljubu, mekoputnosti (masturbacija i si.), homoseksualnosti, blud- 
ništvu, bilo na koji se način prakticiralo (I Kor6,10). Niti pisca zabri* 
njuje kako je Krist radikalan u seksualnom moralu te i samu pre- 
Ijubnu želju karakterizira kao preljub (Mt5,28), a čistoću srca cijeni 
nadasve (Mt5,8; čistoću djece, Mt 18,3; kazne Sodome i Gomore, 
Mt 11,23-4; 10,15; cbećanje osobite nagrade čistima. Otk 1,4.4). 

Razumije se. Bleistein kao i drugi modernisti ne vode uopće računa 
o nauci Crkve. S koje, dakle, pozicije raspravljati s njim i njemu sličnim 
piscima? Ma da bi barem izmislio neke »dokaze« protiv naučavanja 
Crkve (Denz. Index syst. K4e). Ne, Bleistein se ne smatra uopće 
pozvanim da se opravdava, iako želi nastupati s kršćanskih i katoličkih 
pozicija. Bilo bi karaktemije da izjavi kako mu je poznata nauka 
Crkve da je spolna intimnost prije braka naprosto bludnost teške 
naravi (Denz 835; 2148), i da masturbacija spada na bludnost (Denz 
2149; izričito u br, 687 si.; 3684; K 3c). Bilo bi karaktemije da pokuša 
obeskrijepiti dosadašnje naučavanje Crkve i moralista pa ukrijepiti 
svoje pozicije, ali ne, Bleistein ne priznaje autoritet, ili ne pazi na 
crkvenu nauku (koja je u tom pitanju posve jasna), nego postupa kao 
da sam ima formulirati istinu za sve vjekove, za sve narode. 

Gdje je izvor ovom pokušaju da se s pomcijc digne kvalifikacija 
grijeha? Smatram da tome ima više uzroka. Bio bi naivan tko bi mislio 
da se toj struji može označiti samo jedan izvor ili uzrok. Uz uvijek 
aktualan spolni nagon koji i danas nastoji naći advokate, možda ima 
nešto krivnje i u prošlosti i sadašnjosti, naime kod onih koji drama¬ 
tiziraju grijeh masturbacije u doba puberteta, a psihofiziologija tumači 
pretjeranosti na tom području upravo pozivom na pubertet. To ne znači 
da ovdje psihologija, kako bi htio Bleistein, ima odrediti što je grijeh 
a Što krepost, nego nas mora uvesti u psihofiziološka zbivanja da 
otkrijemo kako je upravo u to doba mladič manje slobodan, time i 
manje odgovoran za prijestupe na području spolnosti. 

Uostalom, zdrava je teologija naučavala i naučava da je grijeh 
masturbacije u katalogu grijeha protiv prirode na najnižem mjestu, 
jer se odvija u skrovištu pojedinca (ipsizam). Tako je naučavao sv. 
Toma u IMI, q. 154,12 ad 4. Zanimljivo, dok sv. Toma u činjenici 
da masturbator nema partnera vidi manji stupanj grijeha, jer ne sabla- 
žnjuje bližnjega, Bleistein u tome vidi grijeh, dapače jedino u tome vidi 
grijeh masturbacije. Tome je uzrok u Bleisteinovoj pretjeranoj ten¬ 
denciji da iscrpi pojedinca u odnosu prema drugomu, prema TI, kao 
da pojedinac više nema svoj raison d’efre, i nije prije svega svaki poje¬ 
dinac svoj JA, najprije konstituiran u sebi, a onda okrenut prema 
drugomu, kako uči zdrava filozofija, i kako potvrđuje svakomu nje¬ 
gova svijest. 

Ako bismo htjeli doslovce uzeti mišljenje Bleisteinovo, mogli bismo 
reći ovako; Bleistein osuđuje masturbaciju jer se ona odvija bez 

partnera, odobrava spolnu intimnost prije braka jer je s partnerom. 
Ne bismo li mogli reći da je s tog gledišta homoseksualnost ispravna, 
jer je s partnerom? Ili, da su masturbatori u društvu više kolegijalni 
nego ako su samci? Ako je Bleistein predvidio, a morao je predvidjeti, 
sve moguće aplikacije svojih »razloga«, zbog čega nije znanstveno 
obrazložio svoje samovoljne tvrdnje? Zar je zbilja važno što on osobno 
misli? A zar ga nije strah uzeti na sebe odgovornost za zavođenje 
drugih na krivi put? 

Medu ostalim nedokazanim, neosnovanim tvrdnjama piščevim na¬ 
lazi se ponavljanje stare primjedbe na koncepciju braka kao da je 
ovaj samo stroj za serijsku proizvodnju djece. I Bleistein smatra da je 
prošlost bila slijepa i gluha prema ljubavi. Dakako, on konstruira kule 
u zraku, jer prošlost nije bila panseksualistička, niti romantičarska, u 
znanosti je bila ozbiljna. Kod sv. Tome nalazimo pcrsonalističko shva¬ 
ćanje odnosa među bračnim drugovima, pa on smatra da je povreda tih 
odnosa u svakom postupku kojim se vrijeđa JA partnera, npr. postu¬ 
pajući protiv njegova zdravlja, slobodnog samoodređenja, slobodnog 
prihvaćanja bračnih odnosa i si. (SUPPL 64,1 ad 2). Ako danas Koncil 
govori o bračnoj ljubavi pod izrazom »bračno prijateljstvo«, govorio je 
tako i sv. Toma (ETH, br. 1722—3. Neizrecivo je naivno misliti da 
ljudi u prošlosti, recimo mladež, nisu zn_li za ljubav, kao da nisu bili 
od mesa, krvi, razuma i volje. 

Prosuđivati da li je neki postupak ili čin krepostan ili ne, uzimajući 
u obzir jedino odnos prema bližnjemu, sakati cjelovito promatranje čo¬ 
vjeka. Čovjek jc u svojoj biti triangularno strukturiran tako da nikada 
i nigdje ne može izolirano nastupati. Uvijek nosi sa sobom obzir prema 
Bogu, sebi, bližnjemu. Ipak, uvijek je obzir prema Bogu prvi i glavni. 
Ništa ne može biti u skladu s istinskim dostojanstvom čovjeka što 
vrijeđa odnos prema Bogu. Masturbacijom, kao i predbračnim spolnim 
činima, čovjek ruši pravilan odnos s Bogom, jer vrijeđa njegovu volju, 
jasno izraženu u Sv. pismu i autentično protumačenu od crkvenog uči- 
teljstva. Prema tome, svaka kvalifikacija masturbacije bez osvrta na 
čovječju dimenziju prema Bogu ne samo da je nepotpuna nego i pot¬ 
puno kriva (sv. Toma I-II, q. 72,4). A tu je istinu izrekao Krist na 
neposredan način u nauci o nesvedivosti ljubavi prema svome životu 
na ovom svijetu i ljubavi prema životu u vječnosti. Popuštati niskim 
prohtjevima tijela znači mrziti sebe. mrziti i bližnjega, jer takvo popu¬ 
štanje upropašćuje čovjeka; čovjek gubi život (Iv 12,25-6). 

Ponekad dobijem dojam da moderna lutanja označuju unutarnju 
svijest nesposobnosti, nemoći pred dostignućima prošlosti. Doista, mo¬ 
dernisti nisu u stanju iznaći jednu ozbiljnu objekciju protiv nauke 
prošlosti na području vjere i morala. U svijesti te nemoći izbacuju 
iz sebe najbizarnije ideje, najneosnovanije tvrdnje i serviraju ih kao 
»moderne«, ili »današnje«, misleći da pod tom etiketom može prodrijeti 
u svijet svaka glupost. Nešto je slično u ovom našem slučaju o pojmu 
ljubavi prema bližnjemu, koju pretvaraju u mržnju bližnjega pred 
Bogom i pred vječnosti. Jer ne može reći da ljubi bližnjega tko ga 
ne ljubi u Bogu, u svjetlu Njegovih zapovijedi. 

Za teologalni mora! ostaje izvan svake diskusije pitanje da li se 
može reći da je zakonita ljubav prema bližnjemu ako se ta ljubav 
prikazuje kao odstupanje od Božje volje. Božja je volja, izražena u evan¬ 
đeoskim zapovijedima, tumačena od crkvenog učiteljstva, vrhovna 
norma za prosuđivanje dobra i zla. Govorili o »kršćanskoj« ljubavi koja 
se dokazuje u bludu znači izvrtati osnovne vrednote kršćanstva (sv. 
Toma IMI 154,2 od 2 i ad 4). 

Kršćanski je teologalni moral prije svega osobni moral, moral 
osobne odgovornosti. Nadnaravne se vrednote ne primjenjuju na ovoga 
ili onoga bez njegove osobne privole. Svatko će biti suđen po svojim 
djelima (Mt 25,31 si; Dj 17,3). Dakle, najprije svatko za sebe (Rim 14,12), 
i za svaku riječ (Mt 12,36), npr. za ozloglašivanje (lPt4,5), a bludnici 
i mekoputnici. oskvrnitelji djece i počinitelji sličnih spolnih zastranjenja 
neće baštiniti kraljevstva nebeskoga (1 Kor 6,9). 

Bludnost ima svoj prostor, ona se protivi spolnoj čistoći, dakle kre¬ 
posti. To je zloupotreba spolne prokreativne sposobnosti. Uvijek i 
svugdje sklapanje braka spada u neku institucionalnost. Zakonita 
ženidba je ta institucionalnost bez koje intimni bračni spolni odnosi 
primaju karakteristiku proturazumnosli, vrijeđaju dostojanstvo ljud¬ 
ske osobe. A kada kažemo ljudske »osobe«, razumijevamo osobu uzetu 
integralno, kršćanski, kao rođenu duhovno na krštenju, pozvanu u 
vječni život, otkupljenu Kristovom krvlju, uklopljenu u Mistično tijelo 
Kristovo, Crkvu, prema tome podložnu crkvenoj instituciji. 

Za svaki se grijeh može reći da je manjak ljubavi, jer ljubav jc 
za kršćanina poslušna ljubav. Međutim, ljubav se manifestira u raznim 
krepostima. Kreposti pomažu ljubav. One jc oplođuju. Ona se u njima 
pokazuje, jer istinska ljubav je pokorna volji Božjoj. Tko od kršćana 
ne zna da jc obveza ravnoteže na području spolnosti različita od 
ravnoteže na drugim područjima, npr. na području međusobne praved¬ 
nosti? Tko ne zna da defekt na jednom od tih područja ne uključuje 
nužno defekt na drugim? Prema tome, mora se reći da je neznanstveno, 
s moralne strane posve krivo nastojati izbrisati bludnost iz popisa po¬ 
sebnih grijeha. I to Je najmanje kršćanski, dapače, to je negacija 
kršćanstva. 

Istina je bila i ostaje: mekoputnost, seksualno autoerotično zado¬ 
voljenje jest ponižavanje osobnosti, robovanje niskim prohtjevima, 
degradacija ili dehumanizacija čovjeka, atentat na razum i na prirodu, 
i zbog toga je zabranjena snagom prirodnog moralnog zakona (Denz 
2149). Govorim, dakako, ako se obistinjuju svi uvjeti grijeha (svje- 
snost-hotičnost-voljnost-sloboda). 


SUMMARIUM: Piaescns casus sicul et ille prior ex eocicm prodit fonte: ex 
articulo P. Bleistein, qui ethicac situationis morem gerendo, excessus scxuales 
ci'.m genuino amoris conceptu coniiingere non ambigit. Mastnrbator non reete 
procedit cuin nemine voluptatem condividens, Non agitur de luxuria, seđ 
de defeetu amoris carente socio, ergo agitur de qiiođam egoismo. — Denuo 
aiictor casus ostendit irreductibilitatem epinionis Bleistein cum reete intcl- 
lecta doctrina Ecclesiae. Bleistein quasi totaliler campum luxnriae evacuat, 
et sociologismo favens, moralem non primo et fundamentaliter individualem 

censum aestimat. sed fructum operae consociationis. Tamen, cum quisque pro 
suis actibus rationem reddere debebit, et campus luxuriae distinctum spatium 
ab aliis praebeat, masturbatio, si aiiae conđitiones peccati verificcnT.ur, pec- 
catum praesentat. Esto tale peccatum caeteris minoris gravitalis ob defectum 
compartis, tamen signum maioris degradationis. Nec solum baec sed et alia 
in času contra opinionem Bleistcin, quac et ipsa sic dicto »catechismo neer- 
landico« obsecundat. 

